30-04-2020-год. Четврток

1.Македонски јазик- Разговор по стихотворбата „ Први Мај “

Цели: Да се запознаат со празникот на трудот Први Мај,развивање на изразен говор и убаво рецитирање

Први Мај

Први Мај е празник голем

што го слави сиот свет.

Огреан од топло сонце

украсен со убав цвет.

Железничар,морнар,пилот,

орач од далечен крај.

Со радост го слават сите

празникот Први Мај.

Прашања од стихотворбата:

Каков празник е Први Мај:?

Кој го слави овој празник?

Како се слави овој празник?

2. Македонски јазик -Обработка на текстот – Татковина

Цели: Да ги прошират знаењата за празникот на трудот 1 - ви Мај, збогатување на речникот со нови зборови.

Ученици Меѓународниот ден на трудот е меѓународен празник кој се празнува на 1 мај и е посветен на борбата за зачувување и унапредување на правата на работниците.

Се одбележува на 1 мај во знак на почит кон жртвите на штрајкот што се одржа од 1 до 4 мај 1886 во Чикаго. На овој штрајк, организиран со цел воведување на 8-часовен работен ден, беше употребена сила од страна на полицијата, при што имаше и жртви.

Во Македонија главно празникот не се одбележува политички и, наместо тоа, се користи како ден за екскурзии во природа.

Учениците го слушаат текстот. Ќе поведам разговор за содржината на текстот. Учениците преку прашања треба да го прераскажат текстот и да го анализираат по ликови, место и време. Да се одреди пораката на текстот.

 Учениците да ја илустрираат содржината на текстот.

 Татковина

Пролетно попладне. Симон и дедо му се шетаат во паркот.

 Дедото: Симон, што учевте денес в училиште?

 Симон: Денес учевме за нашата татковина.

 Дедото: У, у, у ... Многу сериозна тема. И што научи Симоне, ти, за татковината? Што е тоа татковина?

 Симон: (многу сериозно) Е, па, види вака дедо. Татковина ти е сонцето што не грее, земјата на која го садиме и жнееме житото, зеленчуковите и овошните градини, високите врвови на планините, густите шуми, Охридското, Преспанското и Дојранското Езеро, главниот град Скопје и другите градови и села, песната на птиците, љубовта и добрината на народот, а најмногу од се детскиот џагор и смеа.

 Дедото: Е, Симоне многу ми наброи. Зар сето тоа треба, јас, стар човек,

да го запаметам.

 Симон: Дедо, тоа е многу едноставно, со еден збор, татковина – тоа е Македонија.

Математика - Проценува и споредува зафатнина со директна споредба, а потоа со користење на нестандардни единици

Го изработуваат наставниот лист.

Музичко образование - Пеење на песната Први Мај

<https://www.youtube.com/watch?v=FDIiOZeQVlw>

Први Мај

Пролет мила деца дојде,

се зелени роден крај,

насекаде глас се слуша ,

дојде Први Мај.

насекаде глас се слуша ,

дојде Први Мај.

 В гори ниви и ливади,

 расцутеа цвеќа ај,

 и сонцето тивко шепти,

 дојде Први Мај.

 и сонцето тивко шепти,

 дојде Први Мај.

Да се научи песната да се пее самостојно.

Природни науки повторување на темата за звук преку часот за кој ви е даден линкот https://www.youtube.com/watch?v=GXWnWljQ6LE&fbclid=IwAR0IKmRE4FhWLcLfa7bTvsIDpaT3Sg2ougIwTf-l0C9Q4YaPJLVUiGpB3Xs